Το **Peugeot 1007** ήταν ένα 3-πορτο αυτοκίνητο πόλης, τύπου mini MPV (μικρό πολυμορφικό), που κατασκευάστηκε από τη γαλλική αυτοκινητοβιομηχανία Peugeot από τις αρχές του 2005 έως τα τέλη του 2009. Το μοντέλο παρουσιάστηκε επίσημα στο Σαλόνι Αυτοκινήτου του Παρισιού στα τέλη Σεπτεμβρίου του 2004 και κυκλοφόρησε για πρώτη φορά σε όλα τα κράτη της Ευρώπης τον Απρίλιο του 2005.

Ονομασία
--------

Εδώ φαίνεται το πώς ανοίγουν οι συρόμενες πόρτες του Peugeot 1007.
Για την Peugeot, το 1007 ήταν επίσης το πρώτο, χρονολογικά, μοντέλο με δύο μηδενικά στη μέση «00» αντί για το παραδοσιακό ένα κεντρικό μηδενικό. Αυτή η ονοματολογία με τα δύο κεντρικά μηδενικά ξεκίνησε με το πολυμορφικό 1007, με σκοπό να τονιστεί αυτή η διαφορετικότητα, και στη συνέχεια καθιερώθηκε για όλα τα SUV και τα crossover της εταιρείας.

Συγγενικά μοντέλα
-----------------

Στα πλαίσια της πολιτικής του τότε Ομίλου PSA, το Peugeot 1007 μοιραζόταν την πλατφόρμα και τους κινητήρες με το Peugeot 206, με το Citroën C2 και με το Citroën C3 πρώτης γενιάς. Ωστόσο, η εξωτερική και εσωτερική εμφάνιση ήταν εντελώς διαφορετικά στο 1007, σε βαθμό που ο εξωτερικός παρατηρητής να μπορεί να αντιληφθεί τη συγγένεια. Επίσης, μεγάλη αίσθηση προκάλεσαν τότε τα ανταλλάξιμα τμήματα του σαλονιού του 1007, καθώς και οι 2 συρόμενες πόρτες του μοντέλου, που μπορούσαν μάλιστα να ελεγχθούν και ηλεκτρικά.

Ενεργητική και παθητική ασφάλεια
--------------------------------

Peugeot 1007 της σεζόν του 2005.
Είναι αξιοσημείωτο ότι το 1007 έφερε στάνταρ σε όλες τις εκδόσεις σύστημα αντιμπλοκαρίσματος τροχών (ABS), προεντατήρες στις ζώνες ασφαλείας, σύστημα ελέγχου πρόσφυσης για να μην σπινάρουν οι τροχοί, σύστημα ελέγχου ευστάθειας (ESP) και 9 αερόσακους: 2 μπροστινούς (οδηγού και συνοδηγού), 2 πλευρικούς στα μπροστινά καθίσματα, 4 πλευρικούς οροφής (2+2 εμπρός και πίσω) και 1 για τα γόνατα του οδηγού.

Στα τεστ πλαγιομετωπικής και πλευρικής πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το έτος 2005, το Peugeot 1007 απέσπασε την μέγιστη δυνατή διάκριση των 5 αστέρων, με το εντυπωσιακό ποσοστό των 36 στους 37 πόντους και μάλιστα έχασε οριακά το απόλυτο 37 στα 37 στην προστασία ενηλίκων από 1 μόλις βαθμό ποινής στην πλευρική πρόσκρουση. Με το τότε σύστημα του Euro NCAP κατάφερε συνολικά:

* Προστασία ενηλίκων επιβατών = 5/5 stars
* Προστασία ανηλίκων επιβατών = 3/5 stars
* Προστασία πεζών = 2/4 stars

Κινητήρες
---------

Δεξιοτίμονο Peugeot 1007 σε φωτογραφία του 2007.
Όλοι οι κινητήρες του Peugeot 1007 πληρούσαν τις προδιαγραφές καυσαερίων Euro 4.

Ετήσιες πωλήσεις
----------------

Αν και οι πωλήσεις του ξεκίνησαν σε όλα τα κράτη της Ευρώπης τον Απρίλιο του 2005, υπήρξαν και 1.100 αντίτυπα προ-παραγωγής στα τέλη του 2004, λίγο πριν την έναρξη της μαζικής παραγωγής στις αρχές του 2005, τα οποία πωλήθηκαν σε ειδικά επιλεγμένους πελάτες της Peugeot. Μολονότι η δεξιοτίμονη εκδοχή διακόπηκε το 2008, και κατά συνέπεια μαζί με την εξαγωγή στο Ηνωμένο Βασίλειο, λόγω καταστροφικά χαμηλών πωλήσεων, η εκδοχή για την ηπειρωτική Ευρώπη συνέχισε να παράγεται έως τα τέλη του 2009.

Οι χρονολογίες δίνονται σε ημερολογιακά έτη και όχι σε σεζόν (model years).


|  |  |  |
| --- | --- | --- |
| Οι συρόμενες πόρτες και το σαλόνι ενός Peugeot 1007 της σεζόν του 2007. |  | Οι συρόμενες πόρτες και το σαλόνι ενός Peugeot 1007 της σεζόν του 2007. |
| Οι συρόμενες πόρτες και το σαλόνι ενός Peugeot 1007 της σεζόν του 2007. |

Το ταμπλό του Peugeot 1007 σε φωτογραφία του 2008.

|  |  |
| --- | --- |
| **Έτος** | **Διεθνείς πωλήσεις** |
| 2004 | 1.100 |
| 2005 | 53.800 |
| 2006 | 34.100 |
| 2007 | 18.600 |
| 2008 | 11.000 |
| 2009 | 5.200 |
| 2010 | 100 |

Ακολουθούν οι ετήσιες πωλήσεις του 1007 ειδικά στη Γερμανία.

|  |  |
| --- | --- |
| **Έτος** | **Πωλήσεις** |
| 2005 | 4.731 |
| 2006 | 6.084 |
| 2007 | 2.281 |
| 2008 | 1.132 |
| 2009 | 715 |
| 2010 | 42 |

Αναφορές
--------

1. ↑  Αποτελέσματα του Euro NCAP για το Peugeot 1007.
2. 1 2 3 4 5 6  «PSA». Psa-peugeot-citroen.com. 30 Ιουνίου 2010. Αρχειοθετήθηκε από το πρωτότυπο στις 6 Δεκεμβρίου 2010. Ανακτήθηκε στις 4 Δεκεμβρίου 2010.
3. ↑  Πηγή: Kraftfahrt-Bundesamt (Ομοσπονδιακή Αρχή Οδικών Μεταφορών και Αυτοκινήτων της Γερμανίας).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Peugeot 1007** |

* Γνωριμία με το Peugeot 1007 (4Τροχοί - Μάιος 2005)
* Δοκιμή του Peugeot 1007 κυβισμού 1.4 λίτρων (4Τροχοί - Ιούλιος 2005)
* Peugeot 1007 Handbook
* Pininfarina Design

|  |
| --- |
| **Peugeot** — **επιβατικά αυτοκίνητα από το 1950 - σήμερα** - +/− |
| **Τύπος** | 1950 | 1960 | 1970 | 1980 | 1990 | 2000 | 2010 | 2020 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 |
| **Πόλης** |  |  |  | 104 |  |  | 106 |  | 107 | 108 |
|  |  |  |  |  |  |  | iOn |
| **Σούπερ Μίνι** | 203 |  | 204 |  |  | 205 | 206 | 207 | 208 | 208 |
| **Μικρομεσαία** |  |  | 304 | 305 | 309 | 306 | 307 | 308 | 308 |
|  |  |  |  |  |  | 408 | 408 |
| **Μεσαία** |  | 403 | 404 |  |  | 405 | 406 | 407 |  |  |
| **Πολυτελή** |  |  | 504 | 505 |  |  |  | 508 | 508 |
|  |  |  | 604 |  | 605 | 607 |  |  |
|  |
| **Σπορ** |  |  |  |  |  |  | RCZ |  |  |
| **Πολυχρηστικά** |  |  |  |  |  | Partner | Partner II |
| **Μικρά Πολυμορφικά** |  |  |  |  |  |  | 1007 |  |  |
| **Μεγάλα Πολυμορφικά** |  |  |  |  |  | 806 | 807 |  |  |
| **Εκτός Δρόμου** |  |  |  |  |  |  |  | 2008 | 2008 |
|  |  |  |  |  |  | 3008 | 3008 |
|  |  |  |  | P4 |  |  |  | 4007 | 4008 |  |  |
|  |  |  |  |  |  |  | 5008 |
| **Ελαφρά Επαγγελματικά** |  |  |  |  |  | Expert | Expert Tepee | Traveller |